جمهور باشقانی رجب طیب اردوغان کؤرفز خالق‌لاری‌نین هامی‌سینی دوغما قارداش اولا‌راق گؤردوک‌لرینی ایفاده ائده‌رک "کؤرفز اؤلکه لریله امکداشلیغیمیزی بو آنلاییشلا قارشی‌لیق‌لی ماراق و حؤرمت تملینده ایرلیلتمه‌یه چالیشیریق" دئدی.
قطرین پایتاختی دوحهه-ده قطر-تورکیه بیرلشمیش مشترک قوه قوموتانلیغینا گئدن اردوغان بورادا ائتدیگی چیخیشیندا دئییب: "قهرمان اوردوموز عصرلردیر و بو گون ده 3 قاره ده 7 ایقلیمده اؤزونه وئریلن وظیفه‌لری لازیم اولدوغوندا جانی باهاسینا یئرینه یئتیریر. سلاح‌لی قوه‌لریمیز "اؤلسم شهید، قالسام غازی" شعاری ایله اؤلکه‌میز و دونیانین دؤرد بیر طرفینده باریشا، ثابت‌لیگه و تهلوکه‌سیزلیگه خیدمت ائدیر.
تورکیه و قطر بیرلیکده بوتون کؤرفز بؤلگه‌سی‌نین دینج‌لیک و ساغ‌لیغینا بؤیوک اهمیت وئریر. بو تورپاق‌لاردا اصلا گرگین‌لیک، قارشیدورما و کدر گؤرمک ایستمیریک. ایستر یئرآلتی قایناق‌لاری، ایسترسه تیجارت باخیمیندان بؤیوک پتانسیله مالیک بو گؤزل جوغرافیانین قارداش‌لیقلا، هم رای‌لیکله گوندمه گلمه‌سینی و هر ساحه‌ده اینکیشافینی آرزو ائدیریک.
هانسی منشأ و مذهب‌دن اولورسا اولسون، کؤرفز خالق‌لاری‌نین هامیسی بیزیم دوغما قارداش‌لاریمیزدیر. کؤرفز اؤلکه لریله امکداشلیغیمیزی بو آنلاییشلا قارشی‌لیق‌لی ماراق و حؤرمت تملینده ایرلیلتمه‌یه چالیشیریق.
دینی، تاریخی، مدنی و کؤک‌لو بشری باغ‌لاریمیزین اولدوغو قطرین میللتیمیزین کؤنلونده فرق‌لی بیر یئری وار. باشدا 15 ژوئیه (2016) قان‌لی چئوریلیش جهدی اولماقلا قطرلی قارداش‌لاریمیزین میللتیمیزله سرگیلدیگی هم رای‌لیگی اصلا اونوتموروق.
قطر تورکیه اقتصادیاتینا قارشی ایسپکولیاتیو هوجوم‌لاردا دا دایم بیزیم یانیمیزدا اولوب و اؤلکه‌میزه دویدوغو اعتباری گؤستریب."
